যেকোন আমল ও আকীদার বিশুদ্ধ ইলম যেমন থাকা চাই সে বিষয়ে অশুদ্ধ ও সমাজে প্রচলিত বানোয়াট-বিদাআত সম্পর্কেও ধারণা থাকতে হবে। কারণ অনেক দ্বীনি বিষয়ে সহীহ ও বিশুদ্ধ বর্ণনার চেয়ে ভিত্তিহীন বা দুর্বল ভিত্তির বর্ণনার পরিমান বেশি! আর সেজন্যই যুগে যুগে মুহাদ্দিসীনে কেরাম (রাহিমাহুমুল্লাহ)সহীহ হাদীস যেমন সংকলন করেছিলেন, উম্মতকে সতর্ক করবার জন্য হাদীসের নামে জালিয়াতি করা বর্ণনাগুলোও পৃথকভাবে সংকলন করে গিয়েছেন। যথারীতি মুহাররম ও আশুরার করণীয় আমলের চেয়ে বর্জনীয় কাজসমূহ অনেক বেশি! চলুন আশুরা ও মুহাররম সম্পর্কিত জাল-জঈফ হাদীসের ভিত্তিতে প্রচলিত কিছু ভিত্তিহীন আমল ও বিশ্বাসের কথা জেনে নিই।